Telegram asoschisi Durov WhatsApp’ni keskin tanqid qildi

Pavel Durov WhatsApp’ning xavfsizlik muammolarini o‘z Telegram-kanalida tanqid qildi.

Durov WhatsApp’dagi xabarlar potensial tajovuzkorlar uchun yillar davomida ochiq qoldirilganini aytib o‘tdi. Bu haqda AQShning kiber urush startapining Boldend haqidagi so‘nggi ma’lumotlarida batafsil ma’lum qilingan.
“WhatsApp yaratilganidan beri u xavfsiz bo‘lgan vaqt deyarli bo‘lmagan. Tadqiqotchilar har bir necha oyda ilovada yangi xavfsizlik muammolarini aniqlaydi. Men bu haqda 2 yil oldin batafsil yozganman” — deydi Durov.
Telegram egasining aytishicha, WhatsApp texnik jamoasi doimiy ravishda qobiliyatsiz ekanligiga ishonish qiyin. U Telegram’da hech qachon bunday jiddiy xavfsizlik muammolari bo‘lmaganini ta’kidlab o‘tdi.
Avvalroq Fransiya hukumatining ma’lumotlar bazasida Pavel Durov Fransiya fuqaroligini olgani to‘g‘risida qayd paydo bo‘lgani haqida xabar berilgan edi.